প্রত্যেকটি অর্থঅপরাধের কারিগরি দিকের খোঁজ নিতে গেলে আর্থিক প্রতিষ্ঠানের একটা ঢালাওভাবে ব্যবহৃত মূল মুনাফা অর্জনকারী ‘টুল’ বেরিয়ে আসে। যেমন আমেরিকার ২০০৮এর ‘সাবপ্রাইম লোন’, যেমন বাংলাদেশের ২০১১এর ‘প্রিআইপিও+অমনিবাস অ্যাকাউন্ট’ এবং এবারের হলমার্কের ঋণজালিয়াতির ‘আইবিপি – মানে ‘ইনল্যান্ড বিল পার্চেজ’। এবং এটা শুধু সোনালী ব্যাংককেই নয়, এখনই এই টুলের বড় রকম সংস্কার না করলে বাংলাদেশের অর্থব্যবস্থাকেই একটা বড় সমস্যার সম্মুখীন করবে। তাই একে শুধু হলমার্কের ঋণজালিয়াতি হিসাবে না দেখে ‘আইবিপি’ সংকট হিসাবে দেখা উচিত।